	
HODOGRAM AKTIVNOSTI ZA ORGANIZACIJU KONGRESA


	Organizacija kongresa dugotrajan je i zahtjevan proces koji započinje gotovo godinu dana prije održavanja skupa. Sljedeći hodogram prikazuje glavne aktivnosti i vremenski okvir potrebne za uspješnu organizaciju studentskog stručnog ili znanstvenog kongresa.


	10–11 mjeseci prije kongresa

	· Konstituiranje Organizacijskog odbora – imenovanje članova odbora (Organizacijski, Programski) i raspodjela zaduženja.
· Definiranje teme i trajanja kongresa – utvrđivanje glavnog naziva kongresa (Logo), znanstvenih/stručnih sekcija te trajanja kongresa (jednodnevni ili dvodnevni).
· Prijava Fakultetu – podnošenje zahtjeva za odobrenje održavanja stručnog/znanstvenog skupa i otvaranje namjenskog računa.
· Izrada preliminarnog troškovnika – definiranje proračunskog okvira i izračun ekonomske cijene kotizacije.


	8 mjeseci prije kongresa

	· Sponzori – slanje ponuda potencijalnim partnerima i sponzorima radi planiranja njihovih godišnjih budžeta.
· Sufinanciranje – prijava projekta na javne natječaje (Grad, Županija, Sveučilište (Studentski centar, SZSUR) i drugi izvori financiranja).
· Pozvani predavači – slanje službenih pozivnica radi pravovremene potvrde sudjelovanja.
· Sažetci pozvanih predavanja – prikupljanje sažetaka izlaganja od pozvanih predavača.


	6–7 mjeseci prije kongresa

	· Ugovaranje suradnji – formalizacija ugovora sa sponzorima i partnerima te evidentiranje uplata na podračun Fakulteta.
· Rezervacija prostora – odabir i rezervacija prostora za održavanje kongresa (Fakultet, hotel ili drugi odgovarajući prostor).
· Administracija prijava – zaprimanje i sustavna katalogizacija pristiglih sažetaka radova.
· Organizacija smještaja i putovanja pozvanih predavača – rezervacija smještaja te planiranje putnih troškova.
· Oglašavanje kongresa putem društvenih mreža (Facebook, Instagram, TikTok, LinkedIn i dr.)


	3–4 mjeseca prije kongresa

	· Zaključenje roka za slanje sažetaka.
· Obavijest autorima i predavačima o prihvaćanju radova.
· Slanje uputa za pripremu prezentacija i uplatu kotizacije.
· Prijava kongresa Hrvatskoj komori medicinskih sestara (HKMS) radi priznavanja stručnih bodova za obnovu licence.
· Ugovaranje cateringa.


	2 mjeseca prije kongresa

	· Priprema vizualnih materijala – izrada plakata, programa, akreditacija, certifikata o sudjelovanju i promotivnih materijala.
· Uključivanje logotipa Fakulteta, sponzora i partnera na promotivne materijale.
· Preuzimanje promotivnih materijala od sponzora za poklon-pakete sudionika.
· Otvaranje prijava za sudionike.
· Potvrda smještaja i putnih troškova pozvanih predavača.


	1 mjesec prije kongresa

	· Izrada konačnog programa rada i rasporeda izlaganja.
· Priprema Knjige sažetaka za tisak ili digitalnu objavu.
· Potvrda menija, pauza za kavu i ostalih ugostiteljskih usluga.
· Zatvaranje prijava sudionika.


	Tjedan prije kongresa

	· Sortiranje i pakiranje kongresnih materijala (akreditacije, certifikati, promotivni materijali i poklon-paketi).
· Tehnička provjera opreme i prikupljanje svih prezentacija na jedno mjesto; provjeriti da svaka prezentacija ima uvodni slajd s nazivom kongresa te logotipima Fakulteta i sponzora.
· Raspodjela zaduženja volonterima (registracijski stol, tehnička podrška, pomoć predavačima i sudionicima, fotograf).
· Završna koordinacija Organizacijskog odbora.


	Nakon kongresa

	· Podjela ili slanje zahvalnica sudionicima, predavačima, sponzorima i partnerima.
· Prikupljanje i obrada svih računa te izrada financijskog izvješća.
· Podnošenje završnog izvješća upravi Fakulteta i drugim nadležnim tijelima.
· Održavanje završnog sastanka Organizacijskog odbora radi evaluacije organizacije, analize povratnih informacija i planiranja budućih aktivnosti.

